google/wiki40b huggingface dataset:
Belaňa tundrová

Opis

Belaňa tundrová meria 52 - 65 cm  a váži 1350 – 2153 g   Je to veľká biela sova s okrúhlou hlavou a žltými očami. Bielu základnú farbu pokrývajú hnedé škvrny a vlnky. Vo všeobecnosti sú samce belšie a samice majú viac hnedých škvŕn. Samce majú priečne čiarky úzke, samice širšie. Šat mláďat je tmavý, sivohnedý.

Hlas

Belaňa tundrová sa ozýva štekavým "krow", ktoré dopĺňa klokotavým "gogogogogogogogo", samec má hlbšie tóny a samica vyššie.

Výskyt a stav na Slovensku

Veľmi vzácny zimný hosť. Odhadovaný počet zimujúcich jedincov 0 - 5. Ekosozologický status v roku 1995 Im - nezaradený migrant, resp. nehniezdič. V roku 1998, 2001 a 2014 žiadny. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.

Ochrana

Je zákonom chránená, spoločenská hodnota je 1 840,00 € (Vyhláška MŽP č. 579/2008 Z. z.).
Arkona (Nemecko)

Arkona je archeologická lokalita na ostrove Rujana v severnom Nemecku. Bola posvätným miestom slovanského kmeňa Ránov, ktorí tu vybudovali svätyňu boha Svantovíta a postupne celé chrámové mesto, ktoré malo nadkmeňový charakter. Vznikla najneskôr na prelome 8. a 9. storočia.

Zánik

19. mája 1168 bola Arkona obsadená dánskym kráľom Valdemarom, ktorý nechal sochu Svantovíta rozrezať a spáliť. Slovanov potom prinútil dať sa pokrstiť.
Chrámový okrsok sa aj s časťou mysu neskôr zrútil do mora a nebolo možné ho celkom archeologicky preskúmať. Na základe písomných prameňov a porovnávania s inými svätyňami vzniklo niekoľko verzií rekonštrukcie Arkony. Bolo však objavené veľké množstvo kostí, ktoré boli obetované, medzi nimi aj ľudské.
Telesná kultúra

Telesná kultúra je súčasť kultúry človeka a spoločnosti, ktorá zahřňa všetky činnosti, prostriedky, podmienky a výsledky podieľajúce sa na cieľavedomom telesnom a pohybovom zdokonaľovaní človeka. Prispieva k jeho všestrannej výchove a harmonickému vývinu, upevneniu fyzického a psychického zdravia a k dosiahnutiu čo najdokonalejších a najúčelnejších pohybových prejavov a správania sa v rozmanitej telovýchovnej, športovej a turistickej činnosti a ich uplatnenie v pracovnej činnosti, obrane a živote. Telesná kultúra je významným prostriedkom oddychu, zábavy, aktívneho, účelného a radostného využívania voľného času, a preto sa stáva nevyhnutnou súčasťou spôsobu života občanov. Štruktúru telesnej kultúry tvoria telesná výchova, šport, turistika, pohybová rekreácia a pohybové umenie.
Ivan Gall

Životopis

Pochádzal z Moravy, ale vyrastal v Martine. Študoval vo Valašskom Meziříčí a v Místku, neskôr pokračoval v štúdiu na právnickej fakulte v Prahe, kde v roku 1910 získal doktorát práv. V roku 1918 sa stal poslancom Revolučného národného zhromaždenia, od roku 1919 pracoval na Ministerstve pre správu Slovenska, od roku 1929 na Krajinskom úrade. V roku 1938 bol vypovedaný zo Slovenska, a odvtedy až do svojej smrti žil v Prahe, no po skončení 2. svetovej vojny naďalej udržiaval kontakty so Slovenskom.

Tvorba

Väčšinu svojich prác napísal po slovensky v rokoch 1904 – 1912. Napísal okolo tridsať lyrických básní a niekoľko krátkych próz, ktoré uverejňoval najmä v časopise Dennica, ale tiež v časopisoch Prúdy a Naše Slovensko. Jeho poézia znamená obohatenie dobového básnického výrazu o nové odtiene. Často sa inšpiroval výtvarným umením, čoho dôkazom je i viacero básní napísaných k určitým obrazom, no venoval sa najmä ľúbostnej poézii. Inšpiroval sa tiež európskou literatúrou, ktorá priniesla do jeho diel mnoho zvučným mien, ale taktiež nádych symbolizmu a moderny.
Velký hájek

Ochrana

Predmetom ochrany je remízek s teplomilnou kvetenou. Pamiatka Velký Hájek bola zaradená do sústavy európsky významných lokalít Natura 2000 ako EVL Šlapanické slepence
Tréflez

Poloha

Obec má rozlohu 15,76 km². Najvyšší bod je položený 77 m n. m. a najnižší bod 0 m n. m.

Obyvateľstvo

Počet obyvateľov obce je 909 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodná tchoukballová federácia

Medzinárodná tchoukballová federácia (skr. FITB – Fédération internationale de tchoukball) je medzinárodná športová organizácia združujúca 36 národných tchoukballových zväzov na celom svete, sídliaca v Kaohsiungu, na Taiwane. Vznikla v roku 1971. Na jej čele v súčasnosti stojí Taiwančan Chris Huang. FITB zatiaľ nie je členom MOV, ale je členom medzinárodnej športovej organizácie Medzinárodnej asociácie Svetových hier (IWGA).

História

FITB vznikla na kongrese vo švajčiarskom Berne v roku 1971 a jej zakladateľ Dr. Hermann Brandt sa stal jej prvým prezidentom. Zakladajúci členovia boli Švajčiarsko a Francúzsko. V roku 1972 sa k nim pridalo aj Spojené kráľovstvo. V roku 1984 zorganizoval FITB prvý oficiálny medzinárodný turnaj za účasti 6 krajín z 2 kontinentov. Vstupom do organizácie IWGA sa tchoukball dostal v roku 1989 na Svetové hry v Karlsruhe. V roku 2000 zorganizoval FITB svoje prvé majstrovstvá sveta, na ktorých sa zúčastnilo 6 krajín z 3 kontinentov.
Stará radnica (Brašov)

Dejiny a charakteristika

Iniciatíva na výstavbu radnice prišla na základe dokumentu vydanom župnou radou 23. decembra 1420, kde bola spomenutá nutnosť výstavby radničnej budovy. Výstavba bola pozastavená v dôsledku tureckého vpádu v roku 1421.
V roku 1503 je sídlo radniice prvýkrát zdokumentované, budova vtedy mala tvar strážnej veže. Nová veža bola postavená v rokoch  v roku 1515, po tom čo mestská rada obdržala 50 florinov potrebných k financovaniu výstavby. Neskôr bola pristavaná budova, kde sídlila rada. Podľa dokumentu z roku 1520, ktorý budúcu stavbu znázorňoval, mala táto budova pozostávať len z jednej miestnosti o rozmeroch 5 x 12 metrov. V rokoch 1521 - 1528 bolo postavené opevnenie radnice. V roku 1521 bola budova radnice prvýkrát použitá ako väzenie.
V priebehu nasledujúcich storočí sa vzhľad radnice niekoľkokrát  menil, predovšetkým kvôli prestavbám v dôsledku prírodných katastrôf.
5. júla 1608 bola veža radnice zasiahnutá bleskom a spoôsobila na veži velké škody. Na hasenie ohňa boli vtedy použité aj víno, ocot a mlieko. 16. septembra 1608 bola veža pokrytá medenou strechou a celá budova bola zrenovovaná v roku 1646. Medená strecha veže bola vymenená za novú v roku 1661. 17. júna 1662 v ranných hodinách postihlo mesto silné zemetrasenie a 2/3 veže radnice následkom tejto udalosti 2. júla toho istého roku padli. Následná rekonštrukcia trvala 3 roky.
21. apríla 1689 velký požiar zničil veľkú časť Brašova a významne poškodil aj radnicu, ktorá bola čiastočne zrenovovaná v roku 1691. Velká renovácia sa začala v roku 1770 a trvala až o roku 1778, odvtedy má radnica súčasný vzhľad. Prestavba budovy bola v rámci tejto renovácie v podstate kompletná, z pôvodnej radnice ostali len základy.
V rokoch 1835 - 1837 prebehla renovácia časti interiéru a rekoštrukcia strechy a v roku 1870 bola budova vybavená plynovým osvetlením.
Na začiatku 20. storočia existovala iniciatíva, ktorá požadovala na základe rozhodnutia mestskej rady z 26. novembra 1902 demolíciu budovy radnice, toto však nakoniec nebolo uskutočnené najmä v dôsledku protestných akcií miestnej komunity a rozhodnutie bolo v roku 1903 zrušené.
V rokoch 1909 - 1910 prebehla výmena strechy. 
Od roku 1950 je budova sídlom župného historického múzea.
Bruschetta

Bruschetta je zapečený alebo opečený chlieb, na ktorom sú paradajky, bazalka, cesnak. Pôvod tohoto jedla je známy najmenej z 15. storočia, pochádza zo stredného Talianska. Bruschetta zvyčajne slúži ako raňajky alebo predjedlo. V Taliansku sa často pripravuje na grile. V Toskánsku sa bruschetta sa nazýva fettunta, v regióne Abruzzo ventricina.
Bangor (Morbihan)

Poloha

Obec má rozlohu 25,54 km². Najvyšší bod je položený 58 m n. m. a najnižší bod 0 m n. m.

Obyvateľstvo

Počet obyvateľov obce je 926 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lubomír Štrougal

Životopis

Od roku 1948 bol pracovníkom aparátu KSČ, 1958–89 bol členom ÚV KSČ.
V rokoch 1959–1961 bol ministrom poľnohospodárstva, 1961–1965 vnútra, 1965–1968 tajomníkom ÚV KSČ. Od apríla do decembra 1968 podpredseda vlády, 1968–1969 predseda Hospodárskej rady; 1968–1988 člen predsedníctva pre riadenie straníckej práce v českých krajinách; 1970–1988 predseda vlády ČSSR.
 
V rokoch 1960–1969 poslanec Národného zhromaždenia, 1969–1989 Snemovne ľudu Federálneho zhromaždenia. V auguste 1968 zaujal odmietavé stanovisko k sovietskej okupácii, postupne však prešiel do tábora „normalizátorov“. Predseda komunistickej federálnej vlády ČSSR v rokoch 1970–1988, teda v období tzv. normalizácie.
 
V roku 1988 odstúpil z funkcie. Zahraniční komentátori vysvetľovali jeho odstúpenie jeho vyhláseniami, že je proti policajným zásahom proti disidentom, a že požaduje nielen hospodárske, ale aj politické reformy, ako aj skutočnosťou, že bol v rámci KSČ „súperom“ Miloša Jakeša. Vo funkcii predsedu vlády ho nahradil Ladislav Adamec.
Tá

Tá (angl. Thaa) je atol na Maldivách. Hlavné mesto atolu je Vémandú. Skladá sa zo 66 ostrovov, z toho 13 je obývaných. Počet obyvateľov je 11 994 . Atol riadi Ahmed Shareef Adam.  Tento administratívny atol sa rozkladá len na jednom prírodnom atole Kolumadulu.
Zdeněk Janík

Zdeněk Janík (* 7. október 1923, Brno) je český básnik. Pôvodným povolaním pedagóg a redaktor, pracoval ako korektor. Člen Obce spisovateľov, PEN klubu a Syndikátu novinárov.
Jeho krédom je verš z básne Klavír: „Pochopit znamená uvěřit včas.“
Sandra Destenave

Životopis

Vyrastala v meste Torreón. V súčasnosti žije v Miami na Floride. V roku 2001 sa prvýkrát vydala. V roku 2011 bola vo vzťahu s hercom Jorge Luisom Pilom. V júli 2013 sa vydala po druhý raz, jej manželom sa stal kolumbijský podnikateľ Felipe Gómez. V máji 2014 v Miami prišla na svet jej prvorodená dcéra Luciana.

Vzdelanie

V roku 1995 vyštudovala psychológiu na Autonómnej Lagunskej univerzite (Universidad Autónoma De La Laguna). Študovala film, divadlo a drámu na Inštitúte Lumière a neskôr navštevovala Centrum umeleckého vzdelania spoločnosti Televisa (Centro de Educación Artística de Televisa - CEA).

Herecká kariéra

Hrala v telenovelách Amy, la niña de la mochila azul (Amy, dievčatko s modrým vakom), Cesty lásky ako Mireya, Clase 406 (Trieda 406), Amarte es mi pecado (Ľúbiť ťa je mojím hriechom), Marina ako antagonistka Adriana, Vivir sin ti (Život bez teba) ako América, Secretos del alma (Tajomstvá duše) ako Cecilia, Aurora ako Natalia Suaréz, Emperatriz ako Marlene Martínez, Relaciones peligrosas (Nebezpečné vzťahy) ako Carmen de Blanco, El rostro de la venganza (Tvár pomsty) ako sestra Luisa/Marcia Rey, 11-11: En mi cuadra nada cuadra (V mojej štvrti nič nesedí) ako Patricia a Marido en alquiler (Manžel na prenájom) ako Esther Salas de Palmer.

Modeling

V roku 1995 vyhrala Miss mexického štátu Coahuila a na Miss Mexiko skončila druhá. Niekoľko rokov sa v hlavnom meste venovala modelingu v agentúre Contempo. Bola tvárou významných reklamných kampaní.
Pavol Šingler

Životopis

Funkcionár KSS a KSČ, sprvu stolár-živnostník v Tisovci, od roku 1949 – 1951 a 1956 – 1960 vedúci odd. KV KSS v Banskej Bystrici, 1951 – 1956 vedúci odboru ÚV KSS v Bratislave a 1960 – 1966 ved. taj. ZČSSP, 1966 – 1971 OV ZČSSP v Banskej Bystrici. Účastník protifašistického hnutia, spolupracovník 5. ileg. ÚV KSS. Počas SNP príslušník 1. čs. armády na Slovensku. Realizoval politiku KSČ na stred. Slovensku. Nositeľ viacerých vyznamenaní.
Rydlo (súhvezdie)

Objekty

Súhvezdie obsahuje len slabšie hviezdy a nijaké výrazné objekty. Nachádza sa tu len niekoľko veľmi slabých galaxií, napríklad NGC 1701 s magnitúdou 14.
20-centimetrovým ďalekohľadom možno južne od nášho územia vidieť na juhu Rydla trojicu galaxií NGC 1595, NGC 1598 a ESO 202-23. Za temnej noci sa javia ako tri rozmazané fliačiky s nepatrne svetlejšími stredmi. Tretia menovaná galaxia sú v skutočnosti dve kolidujúce málo svietivé galaxie.

Poloha

Súhvezdie leží pod Zajacom, medzi Holubicou a Eridanom. Možno ho nájsť na spojnici hviezd z Orióna – Bellatrix a Rigel – predĺženej smerom na juh. U nás vystupuje nad obzor iba sčasti. Najjužnejšie časti Rydla sa dajú pozorovať len v juhoeurópskych zemepisných šírkach. Súhvezdie je plošne veľmi malé a jeho hviezdy netvoria nijaký výrazný obrazec.
Kamino

Kamino je meno fiktívnej planéty vo svete Star Wars. Jej povrch tvorí iba oceán, je to vodný svet domovskej rasy Kaminoáncov. Kaminoánci sú vynikajúci klonovači, ktorí vytvorili klonovú armádu podľa námezného lovca Jango Fetta pre Republiku. Jeho takzvaný syn Boba Fett je v skutočnosti jediný klon bez akejkoľvek úpravy.
Štítový vulkán

Štítový vulkán, alebo štítová sopka je sopka so širokou základňou, s miernym stúpaním vulkanického svahu. Vyskytujú sa nad horúcimi škvrnami (sopky Havajských ostrovov, Islandu, Réunionu) a pozdĺž riftových systémov (napr. Východoafrický riftový systém). Štítové vulkány sú formované bazaltovou lávou s nízkou viskozitou, ktorá má tendenciu roztekať sa do šíreho okolia. Sú známe aj z iných planét slnečnej sústavy (Olympus Mons a iné sopky na Marse).
Štítové sopky sú najväčšie sopky na Zemi (čo sa týka objemu materiálu) - Mauna Loa na Havajských ostrovoch je najobjemnejšia hora na Zemi (75 000 km³).
Arpheuilles-Saint-Priest

Poloha

Arpheuilles-Saint-Priest má rozlohu 20,02 km². Najvyšší bod je položený 543 m n. m. a najnižší bod 393 m n. m.

Obyvateľstvo

Arpheuilles-Saint-Priest má 337 obyvateľov (2009).
Graf vývoja obyvateľstva:
Zdroje: INSEE
Penta-Acquatella

Poloha

Obec má rozlohu 3,1 km². Najvyšší bod je položený 920 m n. m. a najnižší bod 237 m n. m.

Obyvateľstvo

Počet obyvateľov obce je 39 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ľabtuška hôrna

Opis

Ľabtuška hôrna meria 15 cm a váži 20 – 27 g .

Hlas

Spev
17 s, Rusko
Spev
2 min. 23 s, Anglicko, okrem spevu ľabtušky hôrnej poč,ujeme drozda čierneho, červienku obyčajnú, pinku obyčajnú, kolibiarika spevavého, sýkorku uhliarku, žlnú zelenú a drozda plavého.

Výskyt a stav na Slovensku

Hniezdi na celom území Slovenska v riedkych lesoch všetkého druhu až do 1 730 m n. m.. Je to sťahovavý druh, zo zimovísk sa vracia v apríli a odlieta v septembri.
Odhadovaný počet hniezdiacich párov je 200 000 – 400 000. Veľkosť populácie i územie na ktorom sa vyskytuje sú stabilné, maximálna zmena do 20 %. Ekosozologický status v roku 1995 žiadny. V roku 1998 žiadny. V roku 2001 žiadny. V roku 2014 LC* A2b - menej dotknutý. Európsky ochranársky status nezaradený SPEC. Stupeň ohrozenia S – vyhovujúci ochranársky status.

Biotop

Vyskytuje sa v riedkych listnatých aj ihličnatých lesoch so zápojom do 80%, na okrajoch, na rúbaniskách a pasienkoch s roztrúsenými stromami.

Rozmnožovanie

Ľabtuška hôrna si stavia hniezdo vždy na zemi z tráv, machu a vnútri jemná srsť. Samička znáša 3 – 6 vajíčok na ktorých sedí sama 10 – 11 dní. Obaja rodičia potom vychovávajú mláďatá 12 dní. Hniezdia dvakrát za rok.

Potrava

Na zemi hľadajú hmyz v rôznych štádiách (larva, kukla).
Mortemart

Poloha

Obec má rozlohu 3,6 km². Najvyšší bod je položený 355 m n. m. a najnižší bod 254 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Fridrich Halický

Životopis

Teológiu študoval vo Viedni. Profesor v Trnave, v Banskej Bystrici, 1776 v Budíne, 1787 v Trenčíne, od 1792 prof. nemeckej reči a literatúry na peštianskej univerzite. Autor latinských epigramov, príležitostných a oslavných básní publikovaných samostatne i v almanachoch a časopisoch. Vydal učebnicu matematiky pre gymnáziá, prekladal odborné, vojenské, zdravotnícke, hospodárske a i. príručky z francúzštiny i do latinčiny, zostavil schematizmus a i.
Tongeren

Obyvateľstvo

Mesto má približne 30 042 obyvateľov (2010).
Carisey

Poloha

Obec má rozlohu 11,29 km². Najvyšší bod je položený 193 m n. m. a najnižší bod 121 m n. m.

Obyvateľstvo

Počet obyvateľov obce je 375 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvapalinové chladenie (spaľovacie motory)

Kvapalinové chladenie je spôsob chladenia spaľovacích motorov, pri ktorom sa teplo z ochladzovaných plôch odvádza prostredníctvom chladiacej kvapaliny. Veľmi často sa ako kvapalina používa voda (vtedy sa používa aj termín vodné chladenie), alebo voda v zmesi s inou látkou.
Štatistický súbor

Štatistický súbor je súbor štatistických jednotiek so spoločnou vlastnosťou, neprázdna konečná množina M objektov štatistického skúmania. Vo fyzike napr. sústava častíc; v ekonomike: napr. sústava domácností. Počet všetkých štatistických jednotiek v súbore sa nazýva rozsah súboru.
Martel (Lot)

Poloha

Obec má rozlohu 35,28 km². Najvyšší bod je položený 336 m n. m. a najnižší bod 92 m n. m.

Obyvateľstvo

Počet obyvateľov obce je 1 652 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karna

Život

Karna sa narodil Kuntí, manželke Pándua, ktorá ho splodila s bohom slnka Súrjom. Bol prvorodeným no nechceným synom, a podľa védskeho práva sa stal najastarším z Pánduocov. Nikdy však s nimi neuzavrel priateľstvo a nenávidel tak Ardžunu, ako aj Bhímu. Počas jeho života ho ešte pred bitkou na Kurukšétre obidvaja porazili.
Prvé stretnutie Karny s Ardžunou bolo na prehliadke bojového umenia. Po ukážke ardžunovej sily sa chcel tiež zúčastniť a Ardžunu prekonať a potom vyzvať k súboji, no zabránila mu v tom žiadosť Draupadí a tichá modlitba ich spoločnej matky Kuntí.

Sľuby

Karna sa narodil v žiariacom brnení - dar boha Súrju. V tomto brnení bol takmer neporaziteľný, no prišiel oň vďaka sľubu. Bol ochotný dať brahmánom čokoľvek si budú želať, o čom sa dozvedel aj boh Indra, Ardžunov otec, a prišiel v prestrojení za Karnou požiadať ho o brnenie. Bol však varovaný v spánku svojim otcom, bohom Súrjom, a ten mu poradil, aby brnenie vymenil za neomylnú zbraň šakti.
Druhý sľub dal Kuntí, svojej matke, že nezabije nikoho z Pánduovcov okrem Ardžuny. Vďaka tomuto sľubu prežil bitku na Kurušétre Judhišthira a Nakula.

Prekliatie

Počas života bol Karna dvakrát prekliaty. Kliatba mu sľúbila, že si nebude môcť spomenúť mantry na vyvolanie magických zbraní práve vtedy, keď ich bude najviac potrebovať. Druhá kliatba spôsobila, že sa koleso jeho kočiara zaseklo do zeme takou silou, že by ním nepohlo ani tisíc slonov.

Bitka na Kurušétre

Karna sa zapojil do bojov až potom, čo padol Bhíšma. Dôvodom bolo odmietnutie boja pod Bhášmom ako veliteľom, ktorý ho verejne urážal a pochyboval o jeho schopnostiach. S čerstvými silami okamžite vytvoril vo vojsku Pánduovcov spúšť. Pod Drónovým vedením spolu s ostatnými bojovníkmi nečestne zabil Ardžunovho syna Abhimanju.

Zbraň Šakti

Výmenou za brnenie získal Karna od Indru zbraň Šakti. Táto neomylná šípka bola schopná zabiť každého, na koho bude namierená, vrátane bohov. Karna si ju uchovával pre Ardžunu, ktorého nenávidel najviac. Jeho plán prekazil rákšasa Chatótkača, ktorý vytvoril takú spúšť v Kuruovskom vojsku, že ju musel použiť proti nemu. Po použití bol Chatótkača okamžite mŕtvy a zbraň sa vrátila ku Indrovi na nebesá.

Karnova smrť

Ardžuna zabil Karnu v čestnom boji, keď počas tvrdého a vyrovnaného súboja sa naplnili obidve Karnove kliatby. Šípom v tvare polmesiaca zrazil Ardžuna Karnovi hlavu.
Radovan Brenkus

Životopis

Autor ukončil štúdiá na Prírodovedeckej fakulte Univerzity P. J. Šafárika, v odbore matematika a fyzika. V Košiciach pôsobil ako pedagóg, neskôr ako odborný pracovník v Ústave experimentálnej fyziky Slovenskej akadémie vied. Publikuje v časopisoch doma i v zahraničí. Mnohé jeho práce odvysielal Slovenský rozhlas, boli uverejnené v zahraničných antológiách. Prekladá diela z poľštiny. Príležitostne sa venuje literárnej kritike, písaniu kritických štúdií a esejí. Pracuje vo vydavateľstve Pectus v Košiciach, ktoré založil roku 2006.

Tvorba

Je pokračovateľom literárnej moderny. V poézii pozoruje, analyzuje a dešifruje chaotický, unavený svet, pranieruje panujúcu mravnosť, rozdiely jeho vnímania zvonku i znútra. Inšpiračnými zdrojmi sú deštruktívna vyprázdnenosť, ničota, obmedzujúce pseudobytie. Symbolikou pesimizmu a dekadencie ukazuje samotu jedinca, jeho čoraz obskúrnejší stav a neistú budúcnosť.
Motívom jeho prózy je hľadanie zmyslu existencie, vedomie pominuteľnosti, smrť. Popri inom píše neoromantickým štýlom. Kritizuje existencializmus a pokrok civilizácie, ktorým je človek prinútený hľadať vlastný pud sebazáchovy. Surrealistické postavy jeho poviedok sa zmietajú medzi ideálnym a reálnym, narúšajú prijatý poriadok. Prostredníctvom expresívneho a mystického symbolizmu, dramatických a groteskných scén zobrazuje vzburu proti elitárstvu a úpadku súčasnej spoločnosti. V kondenzovanej a zároveň výraznej charakteristike situácií a postáv poskytuje priestor pre katarziu.
Česko-slovenská interliga hádzanárov 2004/05

Systém súťaže

Súťaž pozostávala iba z jednej spoločnej skupiny. V základnej časti, ktorá sa skladala z 26 kôl, sa družstvá stretli navzájom jedenkrát doma a vonku. Po základnej časti nasledovalo národné play-off, do ktorého postúpilo 6 najlepších družstiev z každej strany s tým, že najlepšie 2 družstvá boli priamo nasadené do semifinále. Play-off sa hralo na 3 víťazné zápasy, okrem zápasov štvrťfinále, ktoré sa hrali na 2 víťazné zápasy. V poslednej sezóne HIL sa upustilo od finálovej časti súboja najlepších družstiev z oboch republík o celkového víťaza HIL. Posledné družstvo zo slovenskej strany hralo baráž s 2. tímom 1. ligy o účasť v nasledujúcej sezóne slovenskej extraligy.
Behonne

Poloha

Obec má rozlohu 9,17 km². Najvyšší bod je položený 303 m n. m. a najnižší bod 190 m n. m.

Obyvateľstvo

Počet obyvateľov obce je 678 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Inuvik

História

Inuvik bol vybudovaný v roku 1953 kvôli premiestneniu administratívneho centra oblasti z dedinky Aklavik, ležiacej v západnej časti delty rieky Mackenzie, ktorá bola často postihovaná záplavami a nemala priestor na územný rozvoj. Pôvodne sa nazýval Nový Aklavik, ale v roku 1958 bol premenovaný na Inuvik, čo v reči pôvodných obyvateľov znamená Miesto človeka.
Inuvik sa stal mestom v roku 1970. V roku 1979, po dobudovaní cesty Dempster Highway, sa Inuvik stal súčasťou kanadského cestného systému a zároveň najsevernejším mestom, ktorý je dosiahnuteľný automobilovou dopravou v letných mesiacoch. V zime je možné pokračovať z Inuviku ďalej na sever až do osady Tuktoyaktuk na pobreží Severného ľadového oceánu po zamrznutej delte rieky Mackenzie.
V rokoch 1971 až 1990 bola ekonomika mesta oživovaná miestnou základňou kanadských ozbrojených síl a petrochemickými spoločnosťami, hľadajúcimi ropu v údolí rieky Mackenzie a v Beaufortovom mori. V roku 1990 sa táto podpora zrútila z mnohých dôvodov, vrátane zrušenia štátnych dotácií, miestneho odporu voči petrochemickému prieskumu a nízkym svetovým cenám ropy.
Meyrieux-Trouet

Poloha

Obec má rozlohu 11,05 km². Najvyšší bod je položený 1 480 m n. m. a najnižší bod 359 m n. m.

Obyvateľstvo

Počet obyvateľov obce je 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vicq-sur-Gartempe

Poloha

Obec má rozlohu 33,22 km². Najvyšší bod je položený 142 m n. m. a najnižší bod 57 m n. m.

Obyvateľstvo

Počet obyvateľov obce je 711 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Laurent-en-Royans

Poloha

Obec má rozlohu 27,39 km². Najvyšší bod je položený 1 400 m n. m. a najnižší bod 171 m n. m.

Obyvateľstvo

Počet obyvateľov obce je 1 327 (2011).
Nasledujúci graf zobrazuje vývoj počtu obyvateľov v obci.
Zdroje: INSEE